पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर में कोरोना के लगातार मामले बढ़ रहे हैं। प्रदेश में सबसे अधिक मामले जयपुर में ही आ रहे हैं। ऐसे में रेलवे प्रशासन सेवारत और सेवानिवृत रेलकर्मियों और उनके परिवार को बड़ी राहत देने की तैयारी कर रहा था। जो फिलहाल फाइलों में दी जा रही है। दरअसल, बीते साल नवंबर में रेलवे ने जयपुर स्थित केंद्रीय रेलवे अस्पताल में सीटी स्कैन मशीन लगाने की योजना बनाई थी। जिसे जीएम आनंद प्रकाश ने सैद्धांतिक मंजूरी भी दी थी।
लेकिन अब तक ये मशीन फाइलों में ही पास होने का टेस्ट दे रही है। लेकिन छह महीने बाद भी इसे पास नहीं किया गया। अभी रेलवे ने इसकी खरीद का टेंडर भी नहीं दिया है। यानि ये मशीन हॉस्पिटल में आने में कितना समय और लेगी ये अभी तय नहीं है। रेलवे से जुड़े सूत्रों ने बताया कि रेलवे अभी निजी लैब में रेफर कर सीटी स्कैन की जांच करवा रहा है। इसके लिए जयपुर की करीब 6 लैब से अनुबंध किया हुआ है। ऐसे में इन लैब से अधिकारियों के आर्थिक मोह के कारण मशीन खरीदने में देरी की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn